કિંગફિશરે કહ્યું છે કે તેની વિદેશી એરલાઇન્સ કંપનીઓ સાથે એફડીઆઇ લાવવાના મુદ્દે વાત ચાલી રહી છે . આ પગલું ભરવાથી કિંગફિશરના માથેથી નાણાંકીય સંકટ ટળી જશે એવી આશા છે . મુંબઇના સર્વીસ ટેક્સ કમિશનર સુશિલ સોલંકીએ કહ્યું હતું કે ; કિંગફિશર એરલાઇન્સ સતત સેવા કર ચૂકવવામાં મોડું કરી રહી છે . તે સાપ્તાહિક ભૂગતાન કરી શકતી નથી અને તેના મોટાભાગના બેંક ખાતાને ફ્રીઝ કરવામાં આવ્યાં છે . વિભાગે કિંગફિશરના મોટાભાગના બેંક ખાતાને ફિઝ કરી દિધાં છે અને આ વિમાની કંપની ખૂબ જ સીમિત સંખ્યામાં ઉડાનો પરિચાલન કરે છે . આવા સમયે એરલાઇન્સ માટે બાકી લેણાની ચૂકવણી કરવી મુશ્કેલ છે કારણ કે રોકડનો પ્રવાહ એકદમ રોકાઇ ગયો છે . કહેવામાં આવે છે કે કિંગફિશરે ગત વર્ષે નવેમ્બરથી યાત્રીઓ સાથે જોડાયેલા સર્વીસ ટેક્સને નિયમિત રીતે જમા કરાવ્યો નથી . તે આ રકમ ઉપયોગ અન્ય ઉદ્દેશો માટે કરી રહી છે . એરલાઇન્સ દ્રારા સર્વીસ ટેક્સ ચૂકવવામાં મોડું કરવામાં આવતાં વિભાગ તેના બેંક ખાતાઓને ફ્રિઝ કરી રહ્યું છે . વિજય માલ્યા પ્રમોટેડ એરલાઇન્સ પર કુલ 140 કરોડ રૂપિયાની વસૂલી બાકી હતી . તેના બેંકખાતાઓને ફ્રિઝ કર્યા પછી તે 60 કરોડ રૂપિયા પર આવી ગઇ છે . સુશિલ સોલંકીએ કહ્યું હતું કે બાકી રકમની સંપૂર્ણ ચુકવણી મુશ્કેલ છે . આનો એકમાત્ર એ રસ્તો નિકાળી શકાય કે કોઇ વિદેશી ભાગીદારના માધ્યમથી એરલાઇન્સને ધન મળે . ' ગઇકાલે બેંગ્લોરમાં માલ્યાએ કહ્યું હતું કે વિદેશી કંપનીઓ સાથે તેમની વાત ચાલી રહી છે . સુશિલ સોલંકીએ જણાવ્યું હતું કે સાર્વજનિક ક્ષેત્રની એરઇન્ડિયા પાસે પણ વિભાગને 250 કરોડ લેવાના બાકી છે . તેમણે કહ્યું હતું કે એરઇન્ડિયા જણાવ્યું છે કે જલ્દી ઇક્વિટી રોકાણ મળવાની આશા છે ત્યારબાદ તે બાકી નાણાંની ચૂકવણી કરી દેશે . એક વ્યૂહાત્મક પહેલ હેઠળ સરકારે સરકારે તાજેતરમાં વિદેશી એરલાઇન્સને ઘરેલુ વિમાન કંપનીઓમાં 49 ટકા સુધીની ભાગીદારી ખરીદવાની પરવાનગી આપવામાં આવી છે . હાલમાં કિંગફિશર સાત વિમાનો વડે દરરોજ 50 ઉડાનોનું સંચાલન કરી રહી છે . નાણાંકીય ભીડમાંથી બહાર નીકળવા માટે તેની નજર એફડીઆઇ પર મંડાયેલી છે . કિંગફિશર પર 17 બેંકોનું 7 હજાર કરોડનું દેવું બાકી છે . આ સિવાય તેના પર ઇન્કમ ટેક્સ બાકી છે . એરલાઇન્સનું કુલ નુકશાન 8 હજાર કરોડ રૂપિયાનું છે .